gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6159, del 04-12-2009 (2009/13148)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una residència canina al terme municipal de Barxeta. Expedient número NMC 4686/0085.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6159

Data del DOGV
:   04-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13718


Data del document
:   28-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Barxeta
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una residència canina al terme municipal de Barxeta. Expedient número AEF 5739/0085. [2009/13203]  
Alberto Berenguer Martí ha sol·licitat la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una residència canina (expedient 2009/0085), al terme municipal de Barxeta, ubicada al polígon 12, parcel·les 197 i altres.  
De conformitat amb el que disposa l'article 37.2.a de la Llei 10/2004, de 9 de desembre, de la Generalitat Valenciana, del Sòl No Urbanitzable, una vegada admesa a tràmit la sol·licitud, s'obri informació pública durant el termini de vint dies hàbils, comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual les persones interessades poden consultar el projecte i formular, per escrit, les observacions que estimen pertinents a les oficines del Servei Territorial d'Ordenació del Territori de la Conselleria de Medi Ambient, Aigua, Urbanisme i Habitatge, edifici Prop de l'avinguda Gregori Gea, número 27, de València, en horari d'exposició al públic de 09.00 a 14.00 hores.   
València, 28 d'octubre de 2009.- El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6124, del 16-10-2009 (2009/11659)

Informació pública sobre expedició de duplicat de títol acadèmic de Mª Isabel Pérez Patiño.
-------------------------------------------------------------------------------------------

### Dades del document

Número de DOGV
:   6124

Data del DOGV
:   16-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11114


Data del document
:   07-08-2009

Organisme emissor
:   Conselleria d'Educació

Tipus de document
:   Informació Pública

Informació pública sobre expedició de duplicat de títol acadèmic de Mª Isabel Pérez Patiño. [2009/11003]  
Mª Isabel Pérez Patiño ha sol·licitat l'expedició del duplicat del títol de Graduat Escolar per haver extraviat l'original, les dades del qual s'indiquen a continuació.  
Titular del document: Mª Isabel Pérez Patiño, que va nàixer el dia 21.04.1961 a Torrent, província de València, amb DNI 64071975 X.  
Tipus de document: Graduat Escolar, expedit pel Ministeri d'Educació i Ciència, el dia 09.06.1975 i registrat en el llibre 1, foli 94, número 228577.  
Centre que lliurà l'original: C. Santa Ana de Torrent, província de València.  
Cosa que es fa pública en compliment del que establix l'Orde de 24 d'agost de 1988, del Ministeri d'Educació i Ciència, a fi que les persones interessades pugen presentar les reclamacions oportunes, en el termini de trenta dies comptadors a partir de l'endemà de la publicació del present anunci, davant la directora territorial d'Educació de València.  
València, 7 d'agost de 2009.- La directora territorial d'Educació: Virginia Jiménez Martínez.
Diari Oficial de la Generalitat Valenciana


Sumari del DOGV 6120, del 09-10-2009 (2009/11017)

DECRET 166/2009, de 8 d'octubre, del Consell, pel qual concedeix la Distinció de la Generalitat al Mèrit Cultural a la Fundació Bancaixa.
-----------------------------------------------------------------------------------------------------------------------------------------

### Dades del document

Número de DOGV
:   6120

Data del DOGV
:   09-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11278


Data del document
:   08-10-2009

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 166/2009, de 8 d'octubre, del Consell, pel qual concedeix la Distinció de la Generalitat al Mèrit Cultural a la Fundació Bancaixa. [2009/11266]  
El Consell, per mitjà del Decret 35/1986, de 10 de març, modificat pels decrets 25/1994, de 8 de febrer, 255/1997, de 8 d'octubre, i 190/2003, de 3 d'octubre, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.   
L'exposició «Visió d'Espanya» de Joaquín Sorolla ha constituït un fita en la cultura valenciana. S'ha convertit en la mostra més visitada en la Comunitat Valenciana dels últims anys, la segona més visitada de la història en el Museu del Prado i a més ha permés als espanyols, i en especial als valencians, admirar els llenços que va fer Sorolla per a la Hispanic Society exposats per primera vegada junts fora del lloc per al qual van ser concebuts en la seu de la Hispanic a Nova York.  
Esta mostra ha sigut possible gràcies al compromís i a l'impuls de la Fundació Bancaixa, que ha aconseguit que milers d'espanyols puguen admirar una obra de la qual els valencians ens sentim especialment orgullosos.   
Com a reconeixement a la seua valuosa aportació a les arts plàstiques, i amb la deliberació prèvia del Consell, en la reunió del dia 8 d'octubre de 2009,  
DECRETE  
Concedir la Distinció de la Generalitat al Mèrit Cultural a la Fundació Bancaixa.  
València, 8 d'octubre de 2009  
El president de la Generalitat,  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 6095, del 04-09-2009 (2009/9919)

Informació pública de la modificació del Pla Parcial dels Sectors 7A i 7B, del Projecte de Reparcel·lació del Sector 7A i del Projecte d'Urbanització dels Sectors 7A i 7B.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6095

Data del DOGV
:   04-09-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/9919


Data del document
:   28-08-2009

Organisme emissor
:   Ajuntament de Moixent

Tipus de document
:   Informació Pública

Descriptors 

:   * Moixent
    * pla d'urbanisme
    * administració local

Informació pública de la modificació del Pla Parcial dels Sectors 7A i 7B, del Projecte de Reparcel·lació del Sector 7A i del Projecte d'Urbanització dels Sectors 7A i 7B. [2009/9919]  
El Ple de l'Ajuntament de Moixent, en sessió extraordinària celebrada el 30 de juliol de 2009, va acordar l'aprovació inicial i el sotmetiment a informació pública, durant el termini d'un mes comptador a partir de l'endemà al de la publicació d'aquest anunci en el Diari Oficial de la Comunitat Valenciana, de la modificació del Pla Parcial dels Sectors 7A i 7B, del Projecte de Reparcel·lació del Sector 7A i del Projecte d'Urbanització dels Sectors 7A i 7B, documents integrants del Programa d'Actuació Integrada Sectors 7A i 7B del Pla General d'Ordenació Urbana de Moixent.   
Els documents que integren l'expedient podran ser consultats en les oficines municipals (Departament d'Urbanisme), i es podran presentar les al·legacions que estimen pertinents en el termini indicat en el paràgraf anterior.  
En previsió de la possibilitat de supòsits regulats en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, el present anunci serveix com a notificació als interessats amb domicili desconegut.  
Moixent, 28 d'agost de 2009.- L'alcaldessa en funcions: Mª Ángeles Wis López.
Diari Oficial de la Generalitat Valenciana


Sumari del DOGV 6146, del 17-11-2009 (2009/12808)

Informació pública del desplegament del pla de participació pública de l'estudi de paisatge del Pla General d'Ordenació Urbana d'Agullent.
------------------------------------------------------------------------------------------------------------------------------------------

### Dades del document

Número de DOGV
:   6146

Data del DOGV
:   17-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12718


Data del document
:   12-11-2009

Organisme emissor
:   Ajuntament d'Agullent

Tipus de document
:   Informació Pública

Descriptors 

:   * Agullent

Informació pública del desplegament del pla de participació pública de l'estudi de paisatge del Pla General d'Ordenació Urbana d'Agullent. [2009/12761]  
L'Ajuntament de Agullent ha acordat d'iniciar el procés de consultes del pla de participació pública de l'estudi de paisatge del Pla General d'Ordenació Urbana de Agullent, de conformitat amb el que establix el Decret 120/2006, d'11 d'agost, pel qual s'aprova el Reglament del Paisatge de la Comunitat Valenciana, per la qual cosa es procedeix a :  
1. La informació publica i comunicació de l'esmentat pla mitjançant la inserció en el tauler d'edictes de l'Ajuntament i en el Diari Oficial de la Comunitat Valenciana, la pàgina web municipal i comunicació als organismes, associacions i grups socials que s'indiquen en l'esmentat pla de participació pública, en l'apartat relatiu a grups d'interès.  
2. Convocar simultàniament el tràmit d'audiència addicional regulat per l'article 56.4 del Reglament d'Ordenació i Gestió Territorial i Urbanística de la Generalitat Valenciana, consistent en la realització d'un taller de paisatge que té com a objectiu principal la capacitació dels assistents per a la valoració dels aspectes paisatgístics del terme municipal.  
Aquest taller es realitzarà al saló d'actes de la Casa de la Cultura, situada al carrer Major, núm. 4 del municipi d'Agullent, el dia 3 de desembre a les 18.00 hores.  
3. Durant un termini d'un mes comptador des de la publicació d'aquest edicte al DOCV, hom podrà formular al·legacions i observacions sobre el procés d'anàlisi que es du a cap davant l'Ajuntament .  
Estes observacions podran ser realitzades a través de les enquestes i formularis disponibles en la pàgina web municipal.  
La qual cosa es fa pública, en compliment del títol I del Decret 120/2006, d'11 d'agost, pel qual s'aprova el Reglament del Paisatge de la Comunitat Valenciana.  
Agullent, 12 de novembre de 2009.- L'alcalde: Jesús Pla Herrero.
Diari Oficial de la Generalitat Valenciana


Sumari del DOGV 5950, del 09-02-2009 (2009/352)

Procediment civil 000964/2007. Notificació de la interlocutòria al demandat.
----------------------------------------------------------------------------

### Dades del document

Número de DOGV
:   5950

Data del DOGV
:   09-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/352


Data del document
:   08-01-2009

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Procediment civil 000964/2007. Notificació de la interlocutòria al demandat. [2009/352]  
Procediment: assumpte civil 000964/2007  
Pilar Irles Martínez, secretària del Jutjat de Primera Instància número 7 de Castelló de la Plana, en el judici referenciat, ha dictat la resolució que té el text literal següent:  
«Part dispositiva  
1. Se sobreseu este procés, i l'actor pot promoure un altre de nou sobre el mateix objecte.  
2. S'imposen les costes causades a l'actor.  
3. Es declara finalitzat este procés.  
Manera d'impugnació: mitjançant recurs d'apel·lació davant l'Audiència Provincial de Castelló (article 455 LECn).  
El recurs es prepararà mitjançant escrit presentat en este Jutjat en el termini de 5 dies, limitat a esmentar la resolució apel·lada, i on es manifesta la voluntat d'interposar un recurs, amb indicació dels pronunciaments que impugna (article 457.2 LECn).  
Ho acorda i firma el jutge. En done fe.  
Firma del jutge. Firma del secretari».  
En atenció al desconeixement de l'actual domicili o residència de la part demandada, per provisió de 8 de gener de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a dur a efecte la diligència de notificació al demandat de la interlocutòria de 13 de maig de 2008, i es fa constar que la publicació es tramita d'ofici.  
Castelló de la Plana, 8 de gener de 2009.- La secretària judicial: Pilar Irles Martínez.
Diari Oficial de la Generalitat Valenciana


Sumari del DOGV 5957, del 18-02-2009 (2009/1493)

Informació pública de la modificació del projecte d'urbanització i la memòria de retaxació de càrregues de la unitat d'execució 3, Hendaya, presentats per l'urbanitzador RGR Avinguda, SL.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5957

Data del DOGV
:   18-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1493


Data del document
:   02-02-2009

Organisme emissor
:   Ajuntament de l'Eliana

Tipus de document
:   Informació Pública

Descriptors 

:   * Eliana, l'
    * administració local
    * pla d'urbanisme

Informació pública de la modificació del projecte d'urbanització i la memòria de retaxació de càrregues de la unitat d'execució 3, Hendaya, presentats per l'urbanitzador RGR Avinguda, SL. [2009/1493]  
José María Àngel Batalla, alcalde president de l'Ajuntament de l'Eliana, València, fa saber:   
Que esta Alcaldia, amb data 30 de gener de 2009, ha resolt sotmetre a informació pública, la modificació del projecte d'urbanització i la memòria de retaxació de càrregues de la unitat d'execució 3, Hendaya, presentats per l'urbanitzador RGR Avinguda, SL, durant el termini de 15 dies hàbils, a comptar des de l'endemà de la publicació del present anunci en el Diari Oficial de la Comunitat Valenciana, perquè els interessats puguen consultar l'expedient en les dependències d'Urbanisme de l'Ajuntament de l'Eliana i en la pàgina web (), així com formular les al·legacions que estimen pertinents.  
Cosa que es fa pública perquè se'n prenga coneixement.  
L'Eliana, 2 febrer de 2009.- L'alcalde: José María Ángel Batalla.
Diari Oficial de la Generalitat Valenciana


Sumari del DOGV 6142, del 11-11-2009 (2009/11900)

Judici ordinari 000510/2008. Notificació a Joaquin Sangüesa Mingarro.
---------------------------------------------------------------------

### Dades del document

Número de DOGV
:   6142

Data del DOGV
:   11-11-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/11618


Data del document
:   25-09-2009

Organisme emissor
:   Jutjat de Primera Instància Número 1 de Vila-real

Tipus de document
:   Edicte

Judici ordinari 000510/2008. Notificació a Joaquin Sangüesa Mingarro. [2009/11518]  
Judici ordinari 000510/2008  
Part demandant: Ángel Juste Domingo.  
Part demandada: Joaquín Sanguesa Mingarro (74266903X).  
Sobre: judici ordinari .  
En el judici a què es fa referència s'ha dictat la resolució que té el text que literalment és com segueix:  
«Dispositiva  
Estime de forma íntegra la demanda interposada per Ángel Juste Domingo contra Joaquín Sanguesa Mingarro (55449975F), i condemne Joaquín Sanguesa Mingarro a pagar a Ángel Juste Domingo la quantitat de 6.602,91 euros, més els interessos legals d'esta quantitat des de la data de citació judicial fins a fer-ne el pagament complet. Tot això amb imposició expressa al demandat de les costes processals.  
Notifiqueu esta resolució a les parts, i feu-los saber que no és ferma, i que s'hi pot interposar un recurs d'apel·lació en el termini de cinc dies davant l'Audiència Provincial de Castelló.  
Atés que es desconeix el domicili o residència actuals de la part demandada, s'ha ordenat publicar este edicte en el diari oficial per a dur a efecte la diligència de notificació.  
Vila-real, 25 de setembre de 2009.- La secretària judicial: Raquel Ibáñez Sánchez.
Diari Oficial de la Generalitat Valenciana


Sumari del DOGV 5928, del 08-01-2009 (2008/14437)

Informació de la pèrdua de l'original de la carta de pagament de la fiança número 503478Z8162 a nom de Juvial Oficinas, SL.
---------------------------------------------------------------------------------------------------------------------------

### Dades del document

Número de DOGV
:   5928

Data del DOGV
:   08-01-2009

Secció del DOGV
:   V. ANUNCIS - C) ALTRES ASSUMPTES

Número del document
:   2008/14527


Data del document
:   16-12-2008

Organisme emissor
:   Conselleria d'Economia, Hisenda i Ocupació

Tipus de document
:   Informació Pública

Informació de la pèrdua de l'original de la carta de pagament de la fiança número 854858A6676 a nom de Juvial Oficinas, SL. [2008/14049]  
A causa de la pèrdua de l'original de la carta de pagament de la fiança núm. 021079Z6681 per import de 553,89 euros, a nom de Juvial Oficinas, SL, P24126985, a favor de la Universitat Politècnica de València.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOCV, no s'hi produïx cap reclamació.  
València, 16 de desembre de 2008.- La directora territorial: Pilar Morant López.
Diari Oficial de la Generalitat Valenciana


Sumari del DOGV 6143, del 12-11-2009 (2009/12278)

RESOLUCIÓ de 9 de novembre de 2009, de la Conselleria d'Agricultura, Pesca i Alimentació, per la qual s'amplia el termini de presentació del certificat de les obres de condicionament de camins rurals acollides a les ajudes convocades per mitjà de la Resolució de 21 de setembre de 2009, de la mateixa conselleria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6143

Data del DOGV
:   12-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12420


Data del document
:   09-11-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * via rural
    * ajuda pública

RESOLUCIÓ de 9 de novembre de 2009, de la Conselleria d'Agricultura, Pesca i Alimentació, per la qual s'amplia el termini de presentació del certificat de les obres de condicionament de camins rurals acollides a les ajudes convocades per mitjà de la Resolució de 21 de setembre de 2009, de la mateixa conselleria. [2009/12340]  
En l'apartat seté de la Resolució de 21 de setembre de 2009 s'establia que cal presentar els certificats d'obra abans del 31 d'octubre de 2009, i en la Resolució de 15 d'octubre de 2009 es modificava este termini i l'establia el 15 de novembre.  
Atés l'estat de tramitació dels expedients, es considera necessari ampliar el termini esmentat.  
En virtut d'això, i fent ús de les facultats que tinc atribuïdes, resolc:  
Apartat únic  
S'amplia fins al 30 de novembre de 2009 el termini de presentació del certificat de les obres de camins rurals acollides a les ajudes convocades per esta conselleria per mitjà de la Resolució de 21 de setembre de 2009.  
Contra este acte administratiu es pot interposar, en el termini d'un mes des de la seua publicació, un recurs de reposició davant de la consellera d'Agricultura, Pesca i Alimentació, o directament, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 9 de novembre de 2009.- La consellera d'Agricultura, Pesca i Alimentació: Maritina Hernández Miñana.
Diari Oficial de la Generalitat Valenciana


Sumari del DOGV 6123, del 15-10-2009 (2009/11657)

RESOLUCIÓ de 2 d'octubre de 2009, de la Universitat de València, per la qual es nomena José Antonio Peñarrocha Gantes catedràtic d'universitat, de l'àrea de coneixement Física Teòrica.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6123

Data del DOGV
:   15-10-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/11868


Data del document
:   02-10-2009

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 2 d'octubre de 2009, de la Universitat de València, per la qual es nomena José Antonio Peñarrocha Gantes catedràtic d'universitat, de l'àrea de coneixement Física Teòrica. [2009/11412]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 13 de maig de 2009 (BOE 28 de maig de 2009), per a la provisió de la plaça número 5777 de catedràtic d'universitat (concurs núm. 33/2009), i una vegada que el concursant proposat ha acreditat que posseeix tots el requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar José Antonio Peñarrocha Gantes catedràtic d'universitat, de l'àrea de coneixement Física Teòrica, adscrita al Departament de Física Teòrica.  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València, en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
València, 2 d'octubre de 2009.- El rector: Francisco Tomás Vert.